**ระเบียบกรมกิจการสตรีและสถาบันครอบครัว****ว่าด้วยการช่วยเหลือสตรีหรือครอบครัวที่ประสบปัญหาทางสังคม****พ.ศ. ๒๕๖๐**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ เพื่อให้การปฏิบัติราชการเกี่ยวกับการสงเคราะห์ครอบครัวผู้มีรายได้น้อยเกิดความต่อเนื่องและสอดคล้องกับภารกิจที่ได้รับโอนมาตามพระราชบัญญัติปรับปรุงกระทรวง ทบวง กรม (ฉบับที่ ๑๔) พ.ศ. ๒๕๕๘ โดยได้โอนอํานาจหน้าที่ บุคลากร และทรัพย์สินในส่วนที่เกี่ยวข้องกับงานสตรีและครอบครัวจากกรมพัฒนาสังคมและสวัสดิการมาเป็นของกรมกิจการสตรีและสถาบันครอบครัว ซึ่งจะทําให้เกิดประโยชน์สูงสุดแก่ประชาชนกลุ่มเป้าหมายที่เป็นสตรีและครอบครัวที่ประสบปัญหาทางสังคมและจําเป็นต้องได้รับการแก้ไขในเบื้องต้นเพื่อป้องกันไม่ให้นําไปสู่ปัญหาสังคมด้านอื่นอาศัยอํานาจตามความในมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ อธิบดีกรมกิจการสตรีและสถาบันครอบครัวจึงออกระเบียบไว้ ดังต่อไปนี้ข้อ ๑ ยกเลิกระเบียบกรมกิจการสตรีและสถาบันครอบครัว ว่าด้วยการช่วยเหลือสตรีหรือครอบครัวที่ประสบปัญหาทางสังคม พ.ศ. ๒๕๕๙ข้อ ๒ ระเบียบนี้เรียกว่า "ระเบียบกรมกิจการสตรีและสถาบันครอบครัว ว่าด้วยการช่วยเหลือสตรีหรือครอบครัวที่ประสบปัญหาทางสังคม พ.ศ. ๒๕๖๐"ข้อ ๓ ระเบียบนี้ให้ใช้บังคับตั้งแต่วันประกาศเป็นต้นไปข้อ ๔ ในระเบียบนี้"สตรีหรือครอบครัวที่ประสบปัญหาทางสังคม" หมายความว่า สตรีหรือครอบครัวผู้มีรายได้น้อยและประสบปัญหาความเดือดร้อนที่เกิดจากสาเหตุหัวหน้าครอบครัวถึงแก่ความตาย ถูกทอดทิ้ง ศาลมีคําพิพากษาหรือคําสั่งให้เป็นคนสาสูญ ต้องโทษจําคุกและถูกจําคุก เจ็บป่วยร้ายแรงจนไม่สามารถประกอบอาชีพได้ ผู้พ้นโทษที่ไม่สามารถประกอบอาชีพได้ ผู้ค้าประเวณี ผู้ประสบภัยพิบัติซึ่งไม่อาจคาดหมายได้ ผู้ประสบภาวะยากลําบากในการดํารงชีพ หรือผู้ประสบปัญหาทางสังคมอื่น ๆ ซึ่งจะต้องได้รับการแก้ไขโดยฉับพลันทันทีเพื่อป้องกันมิให้เกิดปัญหาสังคมด้านอื่นตามมา"ศูนย์เรียนรู้การพัฒนาสตรีและครอบครัว" หมายความว่า สถานสงเคราะห์และฝึกอาชีพสตรี หรือสถานสงเคราะห์ตามกฎหมายว่าด้วยการป้องกันและปราบปรามการค้าประเวณี ซึ่งได้โอนมาสังกัดกรมกิจการสตรีและสถาบันครอบครัวตามพระราชบัญญัติปรับปรุงกระทรวง ทบวง กรม (ฉบับที่ ๑๔) พ.ศ. ๒๕๕๘ โดยมีเขตพื้นที่รับผิดชอบตามที่กรมกิจการสตรีและสถาบันครอบครัวประกาศกําหนด"นักสังคมสงเคราะห์" หมายความว่า ข้าราชการที่ดํารงตําแหน่งนักสังคมสงเคราะห์ และให้หมายความรวมถึงผู้ที่ได้รับมอบหมายจากอธิบดีกรมกิจการสตรีและสถาบันครอบครัวให้ปฏิบัติหน้าที่นักสังคมสงเคราะห์"นักพัฒนาสังคม" หมายความว่า ข้าราชการที่ดํารงตําแหน่งนักพัฒนาสังคม และให้หมายความรวมถึงผู้ที่ได้รับมอบหมายจากอธิบดีกรมกิจการสตรีและสถาบันครอบครัวให้ปฏิบัติหน้าที่นักพัฒนาสังคม"อธิบดี " หมายความว่า อธิบดีกรมกิจการสตรีและสถาบันครอบครัว"กรม " หมายความว่า กรมกิจการสตรีและสถาบันครอบครัวข้อ ๕ สตรีหรือครอบครัวที่ประสบปัญหาทางสังคมหรือผู้ได้รับมอบหมายจากบุคคลดังกล่าวซึ่งประสงค์จะได้รับการช่วยเหลือจากกรม สามารถยื่นคําขอรับการช่วยเหลือได้ตามระเบียบนี้ข้อ ๖ สถานที่ยื่นคําขอรับการช่วยเหลือ(๑) ในเขตกรุงเทพมหานคร ให้ยื่นคําขอรับการช่วยเหลือได้ที่กรมหรือสถานที่ที่กรมกําหนด(๒) ในส่วนภูมิภาค ให้ยื่นคําขอรับการช่วยเหลือได้ที่ศูนย์เรียนรู้การพัฒนาสตรีและครอบครัวหรือสํานักงานพัฒนาสังคมและความมั่นคงของมนุษย์จังหวัด หรือสถานที่ที่หน่วยงานดังกล่าวกําหนดในการยื่นคําขอรับการช่วยเหลือตามวรรคหนึ่ง ให้ใช้แบบคําขอตามที่กรมกําหนด พร้อมด้วยสําเนาบัตรประจําตัวประชาชน หรือสําเนาเอกสารประจําตัวที่ทางราชการออกให้ และหลักฐานอื่นที่เกี่ยวข้องแล้วแต่กรณี เช่น ใบมรณบัตร สําเนาใบสําคัญการหย่า สําเนาคําพิพากษาหรือคําสั่งของศาลสําเนาหนังสือรับรองจากเรือนจํา ใบรับรองแพทย์ สําเนาหนังสือปล่อยตัวผู้ต้องโทษ สําเนาหนังสือกําหนดพื้นที่ประสบภัยพิบัติ หรือสําเนาหลักฐานการสมัครเข้ารับการฝึกอบรมที่ศูนย์เรียนรู้การพัฒนาสตรีและครอบครัว เป็นต้นข้อ ๗ วิธีการช่วยเหลือ ให้ดําเนินการตามหลักการสังคมสงเคราะห์ โดยเลือกวิธีการที่เหมาะสมกับสภาพปัญหาของผู้ยื่นคําขอรับการช่วยเหลือแต่ละราย ทั้งนี้ ให้นักสังคมสงเคราะห์หรือนักพัฒนาสังคมเป็นผู้ดําเนินการศึกษาพิจารณา ตรวจสอบข้อเท็จจริง วินิจฉัยปัญหา และติดตามผลซึ่งในการดําเนินการดังกล่าวอาจเรียกหลักฐานประกอบการพิจารณาตามควรแก่กรณีก่อนเสนอความเห็นเพื่ออนุมัติข้อ ๘ การอนุมัติเบิกจ่ายเงินหรือสิ่งของในการช่วยเหลือสตรีหรือครอบครัวที่ประสบปัญหาทางสังคม ให้เสนอต่ออธิบดีหรือผู้ที่ได้รับมอบหมายเป็นผู้อนุมัติข้อ ๙ การช่วยเหลือสตรีหรือครอบครัวที่ประสบปัญหาทางสังคมตามข้อ ๕ ให้ดําเนินการตามจําเป็น ซึ่งอาจให้การช่วยเหลือด้านการเงินหรือสิ่งของเป็นวงเงินในการช่วยเหลือไม่เกินครั้งละสามพันบาทต่อครอบครัว และช่วยติดต่อกันไม่เกินสามครั้งต่อครอบครัวต่อปีงบประมาณในกรณีมีความจําเป็นจะต้องให้การช่วยเหลือเกินกว่าที่กําหนดตามวรรคหนึ่ง เนื่องจากสตรีหรือครอบครัวที่ประสบปัญหาทางสังคม ไม่ได้รับการช่วยเหลือจากหน่วยงานอื่นและจะต้องได้รับการแก้ไขโดยฉับพลันทันทีเพื่อป้องกันมิให้เกิดปัญหาสังคมด้านอื่นตามมา ให้อยู่ในดุลพินิจของอธิบดีหรือผู้ว่าราชการจังหวัดข้อ ๑๐ ในการช่วยเหลือสตรีหรือครอบครัวที่ประสบปัญหาทางสังคมตามข้อ ๙ อาจให้การช่วยเหลือตามรายการ ดังต่อไปนี้(๑) ให้การช่วยเหลือเป็นค่าเครื่องอุปโภคบริโภคและหรือค่าใช้จ่ายในการครองชีพตามความจําเป็น(๒) ให้การช่วยเหลือเป็นค่ารักษาพยาบาล เช่น ค่ายา ค่าอุปกรณ์การรักษา ค่าอาหารตามที่สถานพยาบาลของทางราชการสั่ง รวมถึงค่าพาหนะ และค่าอาหารระหว่างติดต่อรักษาพยาบาลเท่าที่จําเป็น เว้นแต่ในกรณีได้รับการช่วยเหลือจากหน่วยงานอื่น(๓) ค่าซ่อมแซมที่อยู่อาศัยเท่าที่จําเป็น(๔) ให้การช่วยเหลือเป็นเงินทุนประกอบอาชีพ รวมถึงการรวมกลุ่มอาชีพ(๕) กรณีอื่น ๆ เท่าที่จําเป็นตามที่อธิบดีหรือผู้ที่ได้รับมอบหมายอนุมัติเป็นการเฉพาะรายนอกจากนี้อาจให้การช่วยเหลือโดยให้คําปรึกษา แนะนํา แก้ปัญหากรณีต่าง ๆ ตามหลักวิชาการเช่น การประกอบอาชีพ การติดต่อหางานอาชีพ การคุ้มครองสวัสดิภาพบุคคลในครอบครัว การดําเนินการกับผู้กระทําด้วยความรุนแรงในครอบครัว การเลือกปฏิบัติโดยไม่เป็นธรรมระหว่างเพศ และการเสริมสร้างหลักประกันของครอบครัว เป็นต้นข้อ ๑๑ ในการจัดหาสิ่งของเพื่อช่วยเหลือสตรีหรือครอบครัวที่ประสบปัญหาทางสังคมตามระเบียบนี้ให้ปฏิบัติตามกฎหมายว่าด้วยการจัดซื้อจัดจ้างและการบริหารพัสดุภาครัฐ ระเบียบว่าด้วยการพัสดุและระเบียบหรือหลักเกณฑ์ของทางราชการที่เกี่ยวข้องข้อ ๑๒ ให้หน่วยงานรายงานการเบิกจ่ายเงินหรือสิ่งของในการช่วยเหลือสตรีหรือครอบครัวที่ประสบปัญหาทางสังคมตามระเบียบนี้ให้กรมทราบทุกสามเดือน และเมื่อสิ้นปีงบประมาณให้สรุปผลการดําเนินงานรายงานให้กรมทราบด้วย